### Resumé

Støj fra motorvejen påvirker livskvaliteten og sundheden for indbyggere i [adresse] støjbelastede områder, herunder Helen Madsen, Mølholm og [adresse]. Da motorvejen, hvorfra støjen kommer, er statsejet, har kommunen ikke beføjelse til at implementere støjreducerende tiltag. Dialogen med Transportministeriet og Vejdirektoratet har endnu ikke ført til konkrete initiativer mod støjproblemerne, og det anbefales nu, at Teknisk Udvalg sender endnu et brev for at understrege behovet for handling. Der ønskes udvalgets godkendelse til at udkast til brev afsendes.

### Sagsfremstilling

Støjgener fra vejtrafik udgør en væsentlig påvirkning af både livskvalitet og sundhed for beboere og arbejdstagere samt for børn i skoler og daginstitutioner i støjbelastede byområder. I Vejle Kommune er de mest støjbelastede områder bydelene Helen Madsen, Mølholm og [adresse] i Vejle, der ligger op til motorvejen. På grund af statens ejerskab af motorvejsnettet er Vejle Kommune imidlertid afskåret fra at implementere støjreducerende foranstaltninger langs disse vejstrækninger, da Vejdirektoratet fungerer som vejmyndighed. Gentagne forsøg fra Vejle Kommune, på at adressere de aktuelle støjproblematikker over for Transportministeren, er blevet iværksat.

Den støjrelaterede problematik i forbindelse med motorvejen blev først officielt påpeget i et brev fra [adresse] borgmester til transportministeren, dateret den 29. august 2022, vedrørende Vejdirektoratets undersøgelse af en udvidelse af [adresse]. Som opfølgning herpå afsendte formanden for Teknisk Udvalg den 6. januar 2023 et supplerende brev, hvor transportministeren blev opfordret til at initiere et møde mellem Vejdirektoratet og Vejle Kommune for at diskutere de specifikke støjudfordringer i [adresse], Mølholm og [adresse] med henblik på en konkret støjbekæmpelsesindsats. I sit svar af den 30. januar 2023 henviste transportministeren til forundersøgelsen af udvidelsesmulighederne for E45 ved [adresse] og imødekom samtidig ønsket om et møde. Mødet fandt sted den 31. marts 2023, men resulterede ikke i konkrete initiativer vedrørende støjproblematikken langs motorvejen i Vejle.

Det anbefales, at formanden for Teknisk Udvalg fremsender endnu et brev til transportministeren, hvori vigtigheden af konkret handling på ny understreges. Et udkast til dette brev er vedlagt som bilag.

### Klima og resiliensvurdering

Undersøgelser viser, at påvirkning af støj er sundhedsskadeligt. Støj har derfor betydning for borgernes sundhed og livskvalitet.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** udvalget godkender at udkastet til nyt brev til Transportministeren afsendes.

### Beslutning

Godkendt.